Ersa (Maand)

Ersa (ok Jupiter LXXI) is en vun de lütten Maanden vun den Planeten Jupiter.

Opdeckt weer de Maand in’t Johr 2018 vun de Astronomen S. Sheppard un Chad Trujillo op Biller bit torüch to’n 25. März 2017. Toeerst weer he as S/2018 J 2 betekent. Den offiziellen Naam hett he an’n 23. August 2019 dör de Internatschonale Astronoomsche Union (IAU) kregen, neemlich na Ersa, de in de greekschen Mythologie de Göddin vun’n Dau is. 

 Ümloopbahn 
Ersa löpt in en middleren Afstand von ruchweg 11.500.000 km üm den Jupiter un bruukt dorför üm un bi 252 Daag. De Maandbahn hett en Exzentrizität vun 0,09 un is somit meist so rund as en Krink. De Bahnnegen bedriggt so wat bi 30,6°. Vun den Maand gifft dat opstunns aver eerst wenig Beobachten. De Angaven sünd dorüm noch nich seker.

 Physikalsch Egenschoppen 
Över sien Helligkeit kann een op den Dörmeter vun ruchweg 3 km sluten.

Kategorie:Maand
Kategorie:Jupiter